Sterk aardbewing skud Mianmar, Indië | Maroela Media
'n Sterk aardbewing, wat 7.1 op die momentmagnitudeskaal geregistreer het, het Mianmar en Indië Woensdag geskud.
Die Mianmar-aardbewingskomitee het gesê die middelpunt van die aardbewing was in Mianmar se noordwestelike gedeelte, maar geen sterftes is tot dusver aangemeld nie. Die Indiese departement van meteorologie het gesê die aardbewing het 6.8 in die oostelike en noordoostelike dele van die land gemeet.
Die omvang van die skade van die aardbewing is nog nie bekend nie.
Kort na die aardbewing die twee lande getref het, is sterk trillings in Tibet aan die suidweste van China waargeneem. Verslaggewers in die gebied het gerapporteer die trillings, wat byna 'n minuut lank aangehou het, is veral in Lhasa, die plaaslike hoofstad, waargeneem. Inwoners het glo uit hul huise gehardloop na veiligheid.